मेलबर्न: ऑस्ट्रेलियन ओपन के पुरुष एकल के दूसरे सेमीफाइनल में दक्षिण कोरिया के 21 वर्षीय खिलाड़ी हेयोन चुंग का ग्रैंड स्लैम फाइनल में पहुंचने का सपना शुक्रवार को चोट ने तोड़ दिया। दुनिया के पूर्व नंबर एक खिलाड़ी रोजर फेडरर के खिलाफ सेमीफाइनल में चोट के कारण उन्हें दूसरे सेट में रिटायर्ड हर्ट होना पड़ा। इसके बाद डिफेंडिंग चैंपियन 36 वर्षीय फेडरर 30वीं बार ग्रैंड स्लैम फाइनल में पहुंचने में सफल हो गए।